Discussió:Univers

message: L'usuari @Leptictidium ha revertit uns canvis fets per mi per a igualar amb minúscula inicial totes les aparicions de la paraula univers. El seu argument ha segut: «El punt 18.1 de les Regles d’ús de les majúscules i les minúscules de l'IEC diu que "Univers" s'escriu amb majúscula en el sentit astronòmic».
No sé fins a quin punt els criteris estilístics de l'IEC tenen preeminència sobre els de la Viquipèdia; entenc que en poden tindre en els casos en què la Viquipèdia no decidixca una altra cosa. A banda d'això, veig que la paraula univers apareix més vegades en minúscula en el DIEC que amb majúscula en exemples d'ús equiparables. És possible que estiguen revisant-ho, perquè en les definicions del DIEC hi ha alguna vacil·lació, però més casos d'ús de la majúscula. En canvi, en el DNV l'ús de la minúscula és sistemàtic, tal com fan l'Ésadir, el Gran diccionari 62 o el llibre d'estil de La Vanguardia. O el mateix Termcat, que no usa la majúscula per a univers (tot i que sí que ho fa per a Terra).
A més, tampoc són clares o comprensibles les variacions que apareixen en el mateix article de la Viquipèdia i que és el que havia pretés resoldre amb la correcció que ha segut revertida. Vist tot això, entenc que convindria utilitzar la forma univers. Ja direu. Moltes gràcies. Golls/Miquel Boronat Cogollos (disc.) 20:45, 6 nov 2023 (CET)
replies: text: A més de les Regles d'ús de les majúscules i les minúscules de l'IEC, el GDLC i diverses filials de l'IEC també ho escriuen amb majúscula. A mi ja m'agrada la forma amb majúscula en el sentit astronòmic, per analogia amb altres doblets astronòmics com «terra»/«Terra», «sol»/«Sol» o «lluna»/«Lluna». En tot cas, és una cosa que podem discutir tots plegats, però mentre no s'assoleixi un consens en sentit contrari, hauríem de mantenir els criteris que hem fet servir fins ara.
replies: text: :Trobe raonable el que dius, @Leptictidium. Però l'aplicació del criteri en l'article em fa pensar que no sé a quin criteri et referixes, ja que hi ha uns quants casos d'«univers» (amb minúscula inicial) que tenen el mateix valor que l'«Univers» que apareix amb majúscula. I no pareix que tinga utilitat aplicar la majúscula. Vist aixina, em sembla que el criteri de l'IEC no és adequat: no servix per a res. Això es nota més encara quan pensem en el criteri que apliquen les obres que t'he indicat anteriorment i que permet una aplicació comprensible i senzilla. Golls/Miquel Boronat Cogollos (disc.) 13:55, 9 nov 2023 (CET)
replies: text: ::Potser no hem afinat la cerca exactament igual, però al DIEC, gairebé tots els usos d'«Univers» amb sentit astronòmic (a les definicions «astronomia», «constant cosmològica», «cosmologia», «galàxia», «geocentrisme», «heliocentrisme», etc.) em surten amb majúscula inicial. Els que em surten amb minúscula inicial són els que en parlen en un sentit més aviat filosòfic o d'un altre tipus. Atesa la importància de l'IEC i les seves publicacions, el que suggereixo és que continuem escrivint-ho amb majúscula inicial, però afegint una nota a peu de pàgina explicant que hi ha fonts que ho fan amb minúscula inicial.—Leptictidium (digui) 17:49, 9 nov 2023 (CET)
replies: text: :::Això que dius de la nota, @Leptictidium, em sembla una proposta raonable (si més no, servix per a dissimular que no hi ha cap justificació per a eixa majúscula).

text: :::Abans, quan he fet referència a l'«article», em referia a l'article «univers» de la Viquipèdia. En l'article podem trobar majúscules i minúscules sense cap diferència de significat. Això es repetix en altres articles de la Viquipèdia (com ara en «univers observable» o «velocitat de la llum»: sempre amb minúscula inicial). S'haurien de resoldre eixes discordances, però ho hauria de fer qui entenguera la diferència entre la forma en majúscula i la forma en minúscula. Com que jo no veig que pugam equiparar-ho a «Terra/terra», no podria fer-ho: al cap i a la fi, jo ho deixaria sempre en minúscula (i s'acabaria el dubte). Salut i sort. Golls/Miquel Boronat Cogollos (disc.) 21:03, 9 nov 2023 (CET)
replies: text: ::::Hi he afegit una nota.—Leptictidium (digui) 18:24, 10 nov 2023 (CET)
replies: text: :::::T'ho agraïxc, @Leptictidium. Crec que la nota no resol res, però orienta un poc sobre una causa possible per al ball de criteris. De totes formes, és un pedaç que s'hauria de resoldre d'una forma més consistent: els articles de la Viquipèdia haurien de seguir uns criteris ortotipogràfics homogenis. A vore si algú s'anima a fixar-ho. Gràcies. Golls/Miquel Boronat Cogollos (disc.) 12:25, 16 nov 2023 (CET)
thread_title:  Ortografia